
Ályktun
gegn notkun óskráðra peptíða

Aðalfundur Læknafélags Íslands (LÍ), haldinn í Kópavogi 6. nóvember 2026, lýsir yfir þungum áhyggjum af vaxandi innflutningi, sölu og notkun óskráðra, ólöglegra peptíða.
Notkun þessara efna getur haft í för með sér alvarlega heilsufarsáhættu. Efnagreiningar á haldlögðum vörum hafa leitt í ljós að innihald þeirra er óáreiðanlegt, virk efni oft ekki í samræmi við merkingar og mengun mikil.
Aðalfundur LÍ skorar á heilbrigðisyfirvöld að bregðast við án tafar með skýrara regluverki, öflugu eftirliti með innflutningi, sölu og markaðssetningu þessara efna, kerfisbundinni vöktun á útbreiðslu notkunar og heilsufarslegum afleiðingum hennar, auk markvissrar fræðslu til almennings, ekki síst ungs fólks.

